Referat fra generalforsamling GIF 090216

1. Valg af dirigent.

Brian Sørensen valgt

1. Formandens beretning.

Velkommen alle, og tak fordi i møder op og viser interesse.

Bestyrelsen har siden 10 Juni 2015, bestået af følgende personer.

Kim Bonde Madsen : Formand og klubhusansvarlig.

Mette Gregersen : Næstformand, kontaktperson for badminton/volleyball samt motion.

Niels Jørn Jeppesen : Kasserer.

Berit Kvist : Sekretær, kontaktperson for idræt i dagtimerne samt sponsorudvalg.

Danny Haarup : Kontaktperson for fodbold og tennis.

Peter Skytte : Kontaktperson for GKIC, MTB samt gymnastik.

Jane Schmidt : Kontaktperson for aktivitetsudvalget og indkøbsansvarlig.

Fra konstituering den 12 marts 2015 til 10 juni var Lena Kruse Rasmussen næstformand.

Da Lena valgte at træde ud af bestyrelsen, trådte 1 suppleant, Jane Schmidt til, og næstformandsposten gik til Mette Gregersen.

Bestyrelsen har siden februar 2015 afholdt 10 ordinære betyrelsesmøder, juli er møde fri og december møde afholdes som julefrokost.

Vi har været arrangør af GIF´s årlige frivillig fest, hvor alle frivillige tilbydes gratis billet til den årlige skt.hans festuge, og har herudover deltaget i såvel udvalgsmøder, som møder i forbindelse med ad hoc opgaver.

Tak til de øvrige bestyrelsesmedlemmer for deres indsats.

Året der er gået !

2015 var det første hele GIF år efter skolereformen var, som jo kunne få stor indflydelse på især de mindre børns tilslutning til GIF.

I talende stund tæller GIF 455 medlemmer, hvilket blot er 6 stk færre end 2014 !

Dette må vi betegne som tilfredsstillende.

Samtidig konstaterer vi at der med jævne mellemrum er tilflyttere og enkelte ”ikke gjern borgere” som også vil meldes ind i GIF, hvilket forhåbentligt kan øge medlemstallet hen over året 2016.

2015 var også første hele år 100% understøttet af klubmodul, klubmodul har for os i bestyrelsen bevist sit værd, og er fremadrettet nu så udbygget med medlemsdata, at det for medlemmerne blot bliver endnu nemmere at bruge.

Vi i bestyrelsen står selvfølgelig stadig til rådighed, hvis nogen skulle have brug for hjælp.

Igen i år skal Berit have en kæmpe ros og tak, for sin indsats med klubmodul.

Men selv om mange nu blot skal betale ved sæsonstart, og ikke oprette fra bunden af, oplever vi desværre stadig at nogle deltagere efter både 3 og 4 gange, fortsat ikke har betalt !

Dette vil vi fra bestyrelsens side meget gerne hjælpe med at ændre, lige så hurtigt vi får tilbagemeldingerne fra de forskellige hold.

I den forbindelse er bestyrelsen ved at lægge sidste hånd på en ny trænermappe, som indeholder alle retningslinier og procedurer. Mappen bliver introduceret i 2016, og vi forventer den kan afhjælpe langt størstedelen af de spørgsmål fungerende og nye trænere/instruktører måtte have.

Generelt :

Overordnet har der været stor opbakning af alle udvalg i GIF.

Hvilket har betydet at der både er tilkommet nye trænere/instruktører, og flere spændende tilbud i GIF´s allerede brede udvalg, som feks minitennis og parkour.

Denne udvikling er positiv og er med til fortsat at gøre GIF interessant for tilflyttere og folk udefra.

Fortsæt endelig det gode arbejde, vi i bestyrelsen bakker op!

Ligeledes er der igen afholdt Late Night med stor opbakning og selvfølgelig Skt. Hans festen i samarbejde med borgerforeningen, tak til BF for samarbejdet.

Jeg er sikker på de forskellige udvalg kommer med uddybende info i de efterfølgende beretninger om lidt.

På forhånd tak til alle.

Øvrige :

Vi har for nylig (desværre lidt forsinket) fået nye meget flotte klubdragter.

Tak til Brian BS, Jane og Marie, for det store forarbejde.

På dragterne kan man se at der er kommet 2 nye sponsorer, Den Jyske Gørtler og Stokholm Auto

Tak til dem, og selvfølgelig alle øvrige sponsorer.

Dragterne kan bestilles på vores hjemmeside.

Klubhuset :

I 2015 har vi afholdt 2 arbejdsdage, hvor vi blandt andet har opsat udendørs askebægre, som vi på det kraftigste opfordrer folk at bruge!!

Optimeret servicen i køkkenet.

Forsøgt at udbedre tennisbanen.

Udvendig belysning er reetableret og monteret med censor.

Derudover almindelig oprydning.

Som I kan se har vi også sørget for nye møbler, som vi håber alle vil nyde i fremtiden.

Brusehoveder i omklædning, er skiftet til nye effektive vandbesparende modeller, og der er monteret sms automatik på varmeregulering.

Alt sammen noget vi håber vil glæde brugerne af klubhuset.

Nye tiltag :

Lige nu arbejder bestyrelsen på et større/tættere samarbejde med Borgerforeningen.

Dels for bedre at kunne tiltrække hjælpere til diverse arrangementer, som feks Skt hans og Late Night.

Men også i et forsøg på at samle kræfterne og opbakningen til de arrangementer der hen over året afholdes i Gjern.

Det er allerede besluttet, i år, at flytte Skt. Hans festen tilbage i anlægget.

Det kommer til at foregå i et telt som altid, teltet tilkøber GIF til ejendom, og vil på måde den måde kunne spare lejeudgiften i forbindelse med Skt. Hans ugen i de kommende år.

Samtidig vil der blive bygget et halvtag foran klubhuset, i hele husets længde, som sammen med teltet udgør rammerne for Skt. Hans festen.

Vi håber denne løsning vil være med til at puste nyt liv i byfesten, og vi glæder os til det udvidede samarbejde.

Vi vil i foråret anlægge et kombineret grill/bålsted på græsset mod p-pladsen.

Derudover påbegyndes der ansøgning fra forskellige fonde med henblik på en gennemgribende modernisering/renovering af bla omklædningsrummene.

Alt sammen ting der forhåbentligt kan glæde os alle i fremtiden.

Tak for ordet

Igen en kæmpe tak til alle frivillige i GIF

Kim Bonde Madsen

Formand, GIF

3. KORTE beretninger fra diverse udvalg.

 Idræt i dagtimerne

Siden starten på Idræt i dagtimerne I 2010 har det samme udvalg stået for aktiviteterne i Gjern kultur og Idrætscenter. Til denne sæson har vi dog mistet et udvalgsmedlem Kirsten Grauslund, som er flyttet til Fyn. Udvalget består nu kun af fire personer: Anna Marie Krog, Torben Poulsen, Karen Høiriis og Poul Fjeldsted. Udvalget har besluttet at en betingelse for at blive optaget i udvalget er at et kreativt menneske kommer med et forsalg til en ny aktivitet. Derfor varer det nok ikke længe før vi igen er fem i udvalget.

Vi glæde os naturligvis over den flotte deltagelse på henholdsvis gymnastik, bridge, petanque og vandreholdet:

**Gymnastik holdet ”unge ældre”** er fra denne sæson flyttet fra gymnastikudvalget til udvalget for Idræt i Dagtimerne. Når vi overtog holdet skyldes det navnlig at vi gerne ville have holdet tilbage til torsdag morgen kl 8-9. I stedet for mandag eftermiddag. Det skulle vise sig at være særdeles vanskeligt at finde en ny instruktør. Men endelig sidst i august fandt vi frem til Susanne Kruse Balslev som er uddannet Callanetics instruktør. Hendes undervisning er derfor også Callanetics præget. Hvis det kort skal beskrives kan man sige at det ligger mellem Yoga og alm. Gymnastik. Efter de tre nytilkomne er vi nu 39 gymnaster, i alderen 57 – 90 år, som er glade for Susannes undervisning, så vi håber og tror det kan udvikles sig til endnu flere deltagere i næste sæson. Det forudsætter selvfølgelig at vi kan fastholde Susanne. Det væsentlige er ikke overraskende prisen. Det er svært at konkurrere med Fitnesscentrene.

**Tre bridge hold** med henholdsvis 8, 12 og 18 deltagere. Disse i alt 38 deltagere fordeler sig på et onsdags begynderhold, et onsdags turneringshold og et mandags fortsætter undervisningshold.

Det fungerer rigtig godt med et mandags og et onsdagshold, der så kan låne spillere af hinanden, da antallet af spillere altid skal gå op med 4 personer pr. bord.

Det er fortsat lykkedes os at fastholde erfarne Gjern bridgespillere, som tidligere har spillet i Silkeborg. Det er vi naturligvis stolte af.

Sidst i februar drager 20 spillere af sted til Slette Strand i to dage (nogle endda i tre dage) for at spille bridge fra morgen til aften. Det er det nogle kalder et forlænget week-end ophold. For os ligger det nu midt i ugen og det gør det bestemt ikke dyrere eller mindre hyggeligt.

**Et petanque hold** med 19 deltagere. Der spiller i hallen mandag kl.09.30-11.30.

Som jeg nævnte sidste år har petanquespillerne valgt at melde sig ind i Gjern idrætsforening og betaler et fast årligt kontingent. Det har de valgt for at kunne deltage i DGI turneringer sommeren over. Om sommeren spiller de på en af tennisbanerne. Jeg skulle hilse og sige, at de faktisk er ret gode. De vinder af og til en turnering. Selv om det er Gjern borgere i en moden alder, fejler ambitions niveauet ikke noget og de er rigtig dygtige.

**Et hold glade vandrere** som svinger i deltagerantal mellem 12 og 30. De vandrer torsdag kl. 9.30 til ca. 12. Anne Marie annoncerer turene hver uge i Kjellerup Tidende og på GIF`s hjemmeside. Skulle der ikke være andet om GIF i lokalsprøjten, så er idrætsforeningen altid nævnt.

**Samlet set** sender Idræt i Dagtimerne ca. 110 deltagere gennem kulturcentret hver uge i dagtimerne, Knap halvdelen enten begynder eller afslutter deres aktivitet med at nyde Torbens kaffe og rundstykker til en meget favorabel pris. Og det giver altid anledning til at ordne verdenssituationen i Gjern. Så pas på - ellers bliver i nævnt.

Til næste sæson planlægger vi at fortsætte med de nuværende aktiviteter og hold. Skulle der komme en ildsjæl med forslag til en ny aktivitet er udvalget klar til at bakke det op.

Til slut vil jeg takke bestyrelsen for opbakningen til at vi kan fortsætte udviklingen af Idræt i Dagtimerne. Og en særlig tak til Berit for at varetage alle vores påhit med efterfølgende klare svar.

PF/9.febr.2016

 Gymnastik

 Gymnastik udvalget består p.t. af:

Pernille Fuhlendorff, Dorte Iversen, Anni Overby og Lena Kruse Rasmussen som hver har sit ansvars område, samt er kontaktperson for div hold.

Som kontakt person for et hold har man til opgave, at hjælpe med

kontigentlister/tilmeldinger, at svare på eller videregive spørgsmål til rette

vedkommende, være bindeled til bestyrelsen samt hjælpe med at løse evt.

problemer.

Sæson 2015/2016 har været en god sæson for gymnastikken, da der pludselig væltede ind med børn igen

Vi oplevede for første gang, at vi måtte sætte stop på et hold- da vi nåede 35 børn og at have 20 danse piger tilmeldt inden vi overhovedet var startet op - dette har været rigtig dejligt at prøve efter et ret stort tilbagegang sidste sæson.

Men der har også været lidt udfordringer, vi har mange børn med specielle hensyn og behov, nye procedure som instruktørerne skulle sættes ind og vende sig til, forældre/gymnaster som har haft svært ved at få betalt/tilmeldt sig og redskaber som ikke er kommet. Men ellers en super sæson, hvor vi kom op på 190 gymnaster.

Denne sæson tilbød vi hele 7 børnehold.

Sutfræserne 1-3 år – hvor vi har 10 børn med mor/far eller bedste - et rigtig hyggehold.

Krudtuglerne som er for de 3-5 årige .- her drøner 22 børn rundt med eller uden forældrer.

Spilopperne som er fra 5 år til og med 0. klasse. Dette hold kom der luk på, da vi nåede de 35 børn-da det simpelthen ikke var forsvarligt at lukke flere ind i gymnastiksalen, når der også var redskaber til stede.

Hoop girls /MGP for piger fra 6-10 år- dette hold har vi haft før, men konceptet er ændret lidt og det har været en stor succes. Vi har 26 danseglade piger på dette hold.

Robeskipping for piger fra 10-18 år- her svinger 10 piger gladelig torvene hver uge.

Dance/fitness for piger fra 10-18 år, dette er et nyt hold som vi prøver an med. Dog er det meget svært at fange de unge piger i denne målgruppe- så det er usikkert om det foresætte under de nuværende rammer. Holdet nåede op på 8 piger.

Parkour for alle i aldren 10-18 år er også et nyt tilbud, som vi kom med i denne sæson. Dette har været en stor succes- 16 unge drenge springer rundt på alt lige fra hustage, biler - til skrænter og andet. Dog har der været lidt små uheld på dette hold, så der er noget sikkerhed der skal tages op inden næste sæson.

På alle børneholdene gør vi dog fortsat meget ud af, at der skal være plads til alle, også dem med specielle behov, diagnoser og/eller handicap – selvom dette til tider giver store udfordringer til instruktørerne.

Af voksenhold har vi følgende tilbud:

Fit for fight M/K- her er 17 blandet gymnaster, mange gengangere fra tidligere sæsoner

Feminin Fitness – 13 kvinder sveder og danser sammen på dette hold.

samt Cirkeltræning. Her er der et flot fremmøde på 18 damer, som træner interval træning.

Så prøvede vi an med et familie Zumba hold for både børn og voksne. Vi har 15 deltager på holdet, så det er pænt- om holdet kommer igen til næste sæson, vides i skrivende stund ikke - da Zumba bølgen desværre nok har lagt sig lidt.

Traditionen tro afholder vi ”Gymnastikopvisning” lørdag den 12. marts 2016 i hallen, kl 14. Her får hvert enkelt hold mulighed for at deltage og give en smagsprøve på, hvad man har lavet i den forgangne sæson.

På nuværende tidspunkt arbejder vi med at planlægge sæson 2016/2017- som byder på en del udfordringer og omstrukturering. Men vi håber at kunne barsle med nogle nye og spændende hold i sæson 2016/2017.

Dette blev også sæsonen hvor vi har 3 instruktører med 8 års jubilæum, en med 14 års og en med 15 års jubilæum. Samt tre af os i Gymnastikudvalget kan fejre 10 års jubilæum.

Til slut vil vi fra gymnastikudvalgets vegne gerne takke alle vores engagerede instruktører og hjælpere, som er helt uundværlige!

Med venlig hilsen

Gymnastikudvalget.

Badminton

Aleta Frost – træner juniorbadminton:

Fint fremmøde med 12-15 børn hver gang. Stor spredning på alder – derfor lidt vanskeligt at holde alle motiverede. Men det går da alle baner tages I brug og der derfor kan spilles på forskellige niveauer.

Der ud over er der den vanlige baneleje med ivrige spillere som selv træner en gang om ugen.

 Ungdomsfodbold

 Hermed en kort beretning fra ungdomsudvalget til generalforsamlingen:

Sæsonen 2015/2016 har ikke budt på de store ændringer ift. ungdomsafdelingen. Der er en god flok trofaste trænere, som holder fast år efter år.

Aktivitetsniveauet er fastholdt for så vidt angår antallet af ungdomshold.

Ungdomsudvalget ser det som sin vigtigste opgave at sikre, at der hvert år etableres nye hold for de yngste samt at sikre, at der generelt er trænere til holdene. Begge dele er lykkedes i det forgangne år.

Af udfordringer kan nævnes, at det kun er på enkelte årgange, det lykkes at etablere rene pigehold. Endvidere er det en tilbagevendende udfordring at fastholde spillerne, når man kommer over U13-/U14-alderen, fordi der løbende sker et frafald af spillere samtidig med, at det i disse aldersgrupper i stigende grad er 11-mands fodbold, der efterspørges.

Af visioner for fremtiden kan nævnes, at udvalget gerne vil i dialog med områdets skoler, især Gjern Skole, ift. at vurdere, om der kan gøres mere for at synliggøre GIF´s fodboldtilbud for eleverne samt ift. at overveje, om der kan tænkes i nye muligheder for samarbejde som følge af skolereformen.

På vegne af ungdomsudvalget

Torben Mathiesen

 Volleyball

 Mette Grove Dahl berettede:

Juniorvolley kører videre efter Lars Aaskov valgte at takke af som træner. Linda Holst Borup og Helle Vestergaard har overtaget og der er nu fuldt gang i holdet.

Mette og Torben Mathiesen deles om ungdom og teen og skiftes til at træne holdene som spiller samtidig tirsdag og torsdag.

Seniorvolley kører som vanligt, i år dog uden at deltage i kampe.

 Motion

 Helle Søndergaard berettede.

Gjern Dayzløbet blev som vanligt afviklet den 4 søndag i september, hvilket var d. 27. sept. ( igen i 2015 var der godt vejr )

For 2 – 3 år siden fik vi nyt medlem i løbsudvalget, Bjarne Sørensen, og jeg ved ikke lige, hvad der er med den mand, men han har i hvert fald ild i r…. ( forstået på en god måde ). Han har en energi uden lige, og da han hjælper med afviklingen af flere adventure løb, trailløb o.a. i Silkeborg og andre steder i Jylland ( for andre klubber/arrangører ) blev det besluttet, at vi selvfølgelig også skulle have et trailrute sammen med de sædvanlige ruter. Bjarne planlagde en rute på 12,5 km, hvor Gjern å skulle passeres 2 gange, ligesom løberne også skulle passere en mose. Lidt af en udfordring for de, der har disse lyster. Der blev holdt generalprøve søndag den 21. december 2014, hvor vandstanden i Gjern å var ca. ½ m over daglige vande. De der tog turen gennem åen, kom i vand op til halsen - og det 2 gange foruden moseturen, hvor man absolut også blev udfordret. Igen i 2015 havde vi elektronisk tidtagning ( noget skuffende i år, idet der var problemer med programmet, der bl.a. skulle udskrive vinderne i de enkelte klasser ). Det resulterede i, at speakeren og præmieoverrækkerne fremstod som en flok amatører, der ikke havde styr over en disse. Og vi betaler altså bare omkring 10.000 til firmaet, der tager tid. Surt show.

Vi så frem til dagen med spænding, idet man rundt omring til andre almindelige motionsløb kan se, at der bliver færre og færre deltagere – nogen må helt aflyse.

Det gik ikke så galt med Gjern Dayzløbet. 370 løbere gennemførte. 4 og 8 km ruterne havde lidt færre deltagere end tidligere. Vores halvmarathon var halveret deltagermæssigt, medens der var 53 fuldførende løbere på trailruten. Igen i år var det Gjern skole, der løb med vandrepokalen for flest gennemførende deltagere fra skoler i gammel Gjern kommune. En stor tak til vores sponsorer og hjælpere, idet det er dem der gør, at løbet er muligt at gennemføre og med et pænt overskud ( ca. 8-10.000 kr. )

Løbsudvalget består fortsat af Helle Søndergaard, Henrik B. Møller, Peter Sehested, Per Harbo Sørensen, Bjarne Sørensen, Ejvind Svejstrup og så har vi fået et nyt medlem, Kim Aalbæk.

Den 28. oktober holdt vi møde med en løbskonsulent fra DGI, Dorthe Mikkelsen, idet vi ønskede at få nogle input for, hvad vi evt. kunne gøre for at få flere aktive løbere i løbeklubben. Hun kom med flere ideer, men efter at have sundet os hver især er vi kommet til den foreløbige konklusion, at vi koncentrerer os om Gjern Dayzløbet, og hvis det så med tiden skulle vise sig, at nogen har interesse i at tage en instruktøruddannelse og få det at løbe ” sat mere på skinner ”, så ta’r vi det op til den tid.

Vi har nogle ønsker til bestyrelsen i.f.m. Gjern Dayzløbet. Vi mener, at hjemmesiden ikke er god nok i sin nuværende form – i hvert fald ikke for os. Kalenderen er ikke opdateret og vi kunne godt ønske os, at vi selv kan opdatere, motion skal ændres til løbsudvalg. Så kan vi godt ønske os, at vi kan få lov til at lave egen hjemmeside – med link fra GiF’s hjemmeside, således at Gjern Dayzløbet kan være fuld opdateret hele tiden. Vi står selv for opdatering af egen hjemmeside.

Flere fra løbeklubben har deltaget i forskellige løb rundt i det jyske.

Der løbes fra GKIC onsdag med skiftende antal, ligesom der løbes fra klubhuset søndag kl. 10.00 – også med varierende antal.

 På vegne af løbsudvalget

 Ejvind K. Svejstrup

 Tennis

 Berettet af Mette Gregersen på vegne af Michael Bastholm Weis

Så fik vi tennis i gang i Gjern. Vi er små 10 elever, så vi har gang i alle 5 baner og det er egentligt ganske udmærket. Vi deltog i et stævne tilbage i oktober måned, hvor vi kom hjem med 2 medaljer så det var en rigtig god oplevelse. Børnene kan nu spille rigtig godt minitennis, mange af dem kan holde 50-60 bolde i spil, de kan reglerne, de kan spille kampe og er nu på vej til at lære topspin i forhånden så vil gøre dem endnu stærkere i deres slagkatalog.
Vi vil prøve at se om vi kan nå at få tilmeldt os til endnu et tennisstævne/venskabskamp mod anden by inden sæsonen er slut. Og så fortsætter det hele jo kort efter udendørs på grus :-)

Med venlig hilsen

Michael Bastholm Weis

 MTB

 Ingen fremmødte – Berit Kvist fortalte kort:

10-20 kørere hver gang. 3 trænere som skiftes til at køre med. Der deles hver gang I 2 hold “De Hurtige” og “De Seje” og derved kan man køre på forskellige niveauer. Erik har været på trænerkursus.

 Fodbold – senior

 Jesper Hermansen berettede:

Stor tilfredshed med oprykningen til Serie 4. Der er stort fremmøde på holdet med spillere langvejs fra. Et hold med ambitioner om Superligaen. Der er planer om 4 træningskampe inden sæsonstart og der trænes to gange ugentligt.

Samarbejde med de ældste juniorer drøftet – muligheder skal drøftes med ungdomsudvalget. Mulighed for et samlet udvalg drøftet. Dette diskuteres senere.

Ivan Nielsen fra OldBoys berettede kort:

OldBoys holdet lever i bedste velgående. Der er ønske om mulighed for at kunne betale pr. gang. Bestyrelsen overvejer dette og en nærmere dialog tages.

 Gitte Kaalund berettede kort om fodboldfitness:

Fint fremmøde trods nyopstartet sport. Der blev startet op med halvsæsoner, men til næste år køres fuldsæson. De mange deltagere gør at der ofte an spilles på to niveauer.

 Aktivitetsudvalg

Helga Sandorff berettede på vegne af Aktivitetsudvalget. Hun fortalte om de forskellige arrangementer lavet af Aktivitetsudvalget (nogle i samarbejde med Borgerforeningen). Bl.a har de afviklet Skt. Hans og Late Night.

 GKIC

Fitnesscenter er en stor success. Der mangler instruktører – og dette arbejdes der på. Der tales om samarbejde med nogle af GIF’s gymnastikhold. Mere om dette senere.

1. Kassereren fremlægger revideret regnskab.

Fremlagt og gennemgået med enkelte spørgsmål.

5. Valg af bestyrelsesmedlemmer.

 På valg er:

Berit Kvist – modtager genvalg

Peter Skytte – modtager genvalg

Jane Schmidt – modtager genvalg

 Forslag til bestyrelsen:

 Berit Kvist

 Peter Skytte

 Jane Schmidt

 Alle genvalgt

6. Valg af suppleanter til bestyrelsen.

 Forslag til suppleanter:

1. suppleant: Gitte Kaalund
2. Suppleant: Brian Sørensen

Begge valgt

7. Valg af 2 revisorer.

 Poul Jørgensen – modtager genvalg

 Bendt Sørensen – modtager genvalg

 Begge valgt

8. Valg af revisorsuppleant.

 Brian Sørensen – modtager genvalg

 Begge valgt

9. Indkomne forslag.

 Ingen indkomne forslag

10. Eventuelt.

Årets frivillige: Helga Sandorf Jacobsen – Helga har igennem de sidste mange år ydet en kæmpe indsats i aktivitetudvalget. Helga har en finger med i spillet i mange af de aktiviteter der er i Gjern IF. Hun slæber under hele Skt. Hans ugen og er også på banen under Late Night og de andre arrangementer i Gjern IF. Tak for din store indsats.

Årets udøver: Fodbold serie 4 – For første gang i mange år har Gjern IF et Serie 4 hold. Seniorherrerne har kæmpet bravt både på og udenfor banen. En enkelt modstanderklub måtte tage ulovlige spillere i brug for at bekæmpe Gjerns herrer, men sådan noget gør man ikke ustraffet. Efter lidt korrespondance frem og tilbage blev modstanderklubben taberdømt og dette, sammen med de mange vundne kampe, resulterede altså i en oprykning til Serie 4. Tillykke drenge. Godt kæmpet.

Årets træner: Aleta Frost – Efter et års pause er juniorbadminton tilbage på programmet i Gjern IF. Aleta har, ene kvinde, stået for holdet som nu tæller 15 ivrige spillere. Entusiasmen er stor og der er ambitioner om stævner i fremtiden. Vi glæder os altid over nye frivillige i klubben, men når man så er heldig at finde en sand ildsjæl er det ekstra dejligt. Tak for din store indsats.

 Årets ekstra pris

Bestyrelsen har besluttet, undtagelsesvis, at sige en særlig tak til en af klubbens frivillige som har gjort en speciel indsats i løbet af de sidste mange år.

Personen som fortjener denne tak har ydet en stor indsats for klubben og har, stort set, egenhændigt, kørt en hel afdeling.

Han sørger selv for at få tilmelder og kontingenter på plads, finder trænere og aftaler endda selv haltider med skolen, Torben i hallen og andre involverede. I det hele taget er han ret selvkørende.

Efter de første startvanskeligheder med det nye klubmodulsystem er han nu helt hjemme i brugen af dette og kan selv kontrollere lister med mere i systemet.

Han tør udfordre beslutningstagerne - altså os i bestyrelsen - og nogle gange får vi vores sag for. Han sørger for at holde os til ilden og nogle gange må enkelte beslutninger drøftes igen da vi jo af og til modtager protester fra denne ildsjæl.

Poul Fjeldsted - tak for indsatsen og for din ildhu og omsorg for klubben og I sær den ældre del af Gjern IF's medlemmer.

Vi håber du har mod på at blive ved mange år endnu.

Tak for i aften